Diari Oficial de la Generalitat Valenciana


Sumari del DOGV 5044, del 07-07-2005 (2005/7414)

ORDE de 24 de maig de 2005, de la Conselleria de Cultura, Educació i Esport, per la qual s'autoritza l'obertura i funcionament com a Centre Elemental de Música a l'Escola de Música .Societat Artística Musical d'Alginet. d'Alginet (València).
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5044

Data del DOGV
:   07-07-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/7414


Data del document
:   24-05-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alginet
    * ensenyament privat
    * centre d'ensenyament

ORDE de 24 de maig de 2005, de la Conselleria de Cultura, Educació i Esport, per la qual s'autoritza l'obertura i funcionament com a Centre Elemental de Música a l'Escola de Música ?Societat Artística Musical d'Alginet- d'Alginet (València). [2005/X7414]
  
L'expedient ha sigut iniciat pel representant de la ?Societat Artística Musical d'Alginet?, titular de l'Escola de Música ?Societat Artística Musical d'Alginet?, número de codi 22125954, situada en l'avinguda 9 d'octubre, s/n, d'Alginet (València), en sol·licitud d'autorització com a Centre Elemental de Música.
  
Per Resolució de 18 d'abril de 1996, de la Direcció General de Centres Docents s'acordà la inscripció en el Registre de Centres Docents de la Comunitat Valenciana, en la secció específica d'escoles de música, dansa, o música i dansa, de l'Escola de Música ?Societat Artística Musical d'Alginet?, d'Alginet.
  
Per Resolució de 21 de juliol de 2003, de la Direcció General d'Ensenyament, s'aprovà la proposta d'instal·lacions i ús educatiu dels espais reflectits en la documentació tècnica presentada per a obtenir l'autorització com a Centre Elemental de Música, ja que complix els requisits que, quant a espais educatius, establix el Reial Decret 389/1992, de 15 d'abril.
  
La Direcció Territorial de Cultura, Educació i Esport de València, vistos els informes favorables de la Unitat Tècnica de Construccions i de la Unitat d'Inspecció Educativa, ha proposat accedir al que se sol·licita.
  
Vists la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartisquen ensenyaments artístics, i el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Autoritzar l'obertura i funcionament com a Centre Elemental de Música, per a impartir ensenyaments de música de grau elemental, al següent centre:
  
Denominació genèrica: Centre Autoritzat Elemental de Música
  
Denominació específica: Societat Artística Musical d'Alginet
  
Titular: Societat Artística Musical d'Alginet
  
Adreça: av. 9 d'octubre, s/n
  
Localitat: Alginet
  
Província: València
  
Codi: 60379629
  
Ensenyaments que s'autoritzen:
  
- Ensenyaments instrumentals de grau elemental de música següents: Flauta, Oboè, Clarinet, Saxòfon, Trompa, Trompeta, Tuba, Percussió, Violí, Violoncel, Guitarra i Piano.
  
Així mateix el centre haurà d'impartir els ensenyaments de grau elemental de Llenguatge Musical i Cor requerits en el Decret 151/1993, de 17 d'agost (DOGV de 02.09.93), per a completar els estudis de les especialitats instrumentals que s'autoritzen.
  
Nombre de llocs escolars:
  
- Grau Elemental: 80 llocs escolars
  
De conformitat amb el que disposa l'article 9.1 del Reial Decret 321/1994, la present autorització produirà efectes a partir del curs escolar immediatament següent al de la data de la present orde.
  
Segon
  
Es cancel·la la inscripció en el Registre de Centres Docents de la Comunitat Valenciana, en la secció específica d'escoles de música, dansa o música i dansa, de l'Escola de Música ?Societat Artística Musical d'Alginet?, d'Alginet, número de codi 47405357.
  
Tercer
  
El centre tindrà plenes competències acadèmiques en totes les matèries, corresponents al nou sistema educatiu autoritzades, no obstant això, en compliment de la disposició addicional 4a del Reial Decret 321/1994, el Centre queda adscrit, a efectes purament administratius, al Conservatori Professional de Música de Catarroja, codi número 63422230.
  
Quart
  
Qualsevol modificació dels termes d'esta orde requerirà la preceptiva autorització de l'administració Educativa.
  
Disposició addicional única
  
El que es disposa en la present orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 24 de maig de 2005
  
El conseller de Cultura, Educació i Esport,